[{"text_idx": "#000001", "text": "Nipid-no\u0303ksudTalvisest siiapu\u0308u\u0308gist Pa\u0308rnu jo\u0303elAhvena jigipu\u0308u\u0308gist Saaremaa sadamatesHaugipu\u0308u\u0308k suurte lantidegaKui so\u0303bra saak teeb kadedaks...Paadist kohapu\u0308u\u0308k Suur-Emajo\u0303el\nPu\u0308u\u0308gio\u0303igusedKasutajad on uue pu\u0308u\u0308gio\u0303iguste portaali kalaluba.ee ha\u0308sti vastu vo\u0303tnudEdaspidi saab harrastuspu\u0308u\u0308gio\u0303iguste eest tasuda portaalis kalaluba.eeUuendus jahi- ja kalameestele: o\u0303iguste eest tasumine kolib uuele veebiplatvormileKalastuskaardi taotlusi 2022. aastaks saab esitada selle aasta detsembri esimesest pa\u0308evastVeebi ja nutiseadme rakendus \u201cKalapu\u0308u\u0308gipiirangud\u201d (Kalanduse teabekeskus)\nHarrastuspu\u0308u\u0308kIgau\u0308heo\u0303igus, harrastuspu\u0308u\u0308gio\u0303igus ja kalastuskaartKu\u0308mme su\u0308gisest lestakohtaKalaliikide ma\u0308a\u0308raja KalaAju vajab ja\u0308tkuvalt kalafotosidLestapu\u0308u\u0308k Peraku\u0308lasVa\u0308inamere haugi hetkeolukorrast, probleemidest ja tulevikust\nKalastaja Ko\u0308o\u0308kAhvena vormiroogLestaokros\u030ckaSuvine grillsuitsuforellKala kuivatamisest ja kuivatatud kala sa\u0308ilitamisestSoolatud ahvenafilee oliivo\u0303li ja punase sibulaga"}, {"text_idx": "#000002", "text": "Talvisest siiapu\u0308u\u0308gist Pa\u0308rnu jo\u0303elAhvena jigipu\u0308u\u0308gist Saaremaa sadamatesHaugipu\u0308u\u0308k suurte lantidegaKui so\u0303bra saak teeb kadedaks...Paadist kohapu\u0308u\u0308k Suur-Emajo\u0303el"}, {"text_idx": "#000003", "text": "Kui so\u0303bra saak teeb kadedaks..."}, {"text_idx": "#000004", "text": "Kasutajad on uue pu\u0308u\u0308gio\u0303iguste portaali kalaluba.ee ha\u0308sti vastu vo\u0303tnudEdaspidi saab harrastuspu\u0308u\u0308gio\u0303iguste eest tasuda portaalis kalaluba.eeUuendus jahi- ja kalameestele: o\u0303iguste eest tasumine kolib uuele veebiplatvormileKalastuskaardi taotlusi 2022. aastaks saab esitada selle aasta detsembri esimesest pa\u0308evastVeebi ja nutiseadme rakendus \u201cKalapu\u0308u\u0308gipiirangud\u201d (Kalanduse teabekeskus)"}, {"text_idx": "#000005", "text": "Kasutajad on uue pu\u0308u\u0308gio\u0303iguste portaali kalaluba.ee ha\u0308sti vastu vo\u0303tnud"}, {"text_idx": "#000006", "text": "Edaspidi saab harrastuspu\u0308u\u0308gio\u0303iguste eest tasuda portaalis kalaluba.ee"}, {"text_idx": "#000007", "text": "Uuendus jahi- ja kalameestele: o\u0303iguste eest tasumine kolib uuele veebiplatvormile"}, {"text_idx": "#000008", "text": "Kalastuskaardi taotlusi 2022. aastaks saab esitada selle aasta detsembri esimesest pa\u0308evast"}, {"text_idx": "#000009", "text": "Veebi ja nutiseadme rakendus \u201cKalapu\u0308u\u0308gipiirangud\u201d (Kalanduse teabekeskus)"}, {"text_idx": "#000010", "text": "Igau\u0308heo\u0303igus, harrastuspu\u0308u\u0308gio\u0303igus ja kalastuskaartKu\u0308mme su\u0308gisest lestakohtaKalaliikide ma\u0308a\u0308raja KalaAju vajab ja\u0308tkuvalt kalafotosidLestapu\u0308u\u0308k Peraku\u0308lasVa\u0308inamere haugi hetkeolukorrast, probleemidest ja tulevikust"}, {"text_idx": "#000011", "text": "Kalaliikide ma\u0308a\u0308raja KalaAju vajab ja\u0308tkuvalt kalafotosid"}, {"text_idx": "#000013", "text": "Ahvena vormiroogLestaokros\u030ckaSuvine grillsuitsuforellKala kuivatamisest ja kuivatatud kala sa\u0308ilitamisestSoolatud ahvenafilee oliivo\u0303li ja punase sibulaga"}, {"text_idx": "#000014", "text": "Kala kuivatamisest ja kuivatatud kala sa\u0308ilitamisest"}, {"text_idx": "#000015", "text": "Soolatud ahvenafilee oliivo\u0303li ja punase sibulaga"}, {"text_idx": "#000016", "text": "Taido Elmi on mitmenda po\u0303lve hiidlane, kes teab, kus ja millal Hiiumaal kala vo\u0303tab, kalastab lisaks kutselistele vahenditele ka o\u0303nge ja spinninguga, peab Ka\u0308rdla sadamas kalastustarvete poodi ning tema suitsuahjust tulevad imemaitsvad lestad, tuulehaugid ja ahvenad."}, {"text_idx": "#000017", "text": "Po\u0303hjus, miks ma harrastuspu\u0308u\u0308gi kohe loo alguses eraldi va\u0308lja to\u0303in, on see, et spinningu ja o\u0303ngega kalapu\u0308u\u0308k ta\u0308iskasvanud Hiiumaa meeste seas va\u0308ga populaarne ei ole. Harrastuskalastusega tegelevad saarel pigem suvehiidlased ja mandrimehed. Ta\u0308nu sellele, et Taido ise u\u0308sna usinalt Hiiumaal spinningu ja o\u0303ngega kala pu\u0308u\u0308ab, on ta harrastuspu\u0308u\u0308gi n-o\u0308 hiiu murrakuga ha\u0308sti kursis ja pole kitsi oma teadmisi ka teistele jagama."}, {"text_idx": "#000018", "text": "Ka\u0308esoleva loo kirjutamine algas u\u0308hise mo\u0303rrano\u0303udmisega Jausa lahel. See na\u0308gi va\u0308lja nii, et Taido no\u0303udis mo\u0303rda ja mina tegin pilti. Fotodelt vo\u0303ib na\u0308ha, kuidas suur kalahunnik paati valgub, aga kui lugeja nu\u0308u\u0308d arvab, et see on sama suur hunnik lihtsat raha, siis nii see kaugeltki ei ole. Ainuu\u0308ksi mo\u0303rra no\u0303udmise juures oli u\u0308ksjagu pusimist ja puhkimist; kui lo\u0303puks alamo\u0303o\u0303dulised sa\u0308inad ja ahvenad tagasi said lastud, ja\u0308i alles umbes ku\u0308mmekond kilo ahvenaid. Need vajasid puhastamist, soolamist ja suitsutamist, misja\u0308rel kaalus tulemus umbes 6 kg. Edasi tuli need 60 euro eest maha mu\u0308u\u0308a, maksta a\u0308ra riigimaksud, arvata maha ku\u0308tus jne. Ehk et ja\u0308rgi ei ja\u0308a\u0308nud suurt midagi."}, {"text_idx": "#000019", "text": "Pa\u0308rast u\u0308hist merelka\u0308iku istusime Taidoga tema vastavatud kalastustarvete kaupluses Ka\u0308rdla sadamas ning kasutasin juhust, et talle mo\u0303ned ku\u0308simused esutada."}, {"text_idx": "#000020", "text": "Oled sa kogu elu Hiiumaal elanud?"}, {"text_idx": "#000021", "text": "Et teada saada, kus on pa\u0308riselt hea, tuleb vahepeal Hiiumaalt a\u0308ra ka\u0308ia. Minu ema on meditsiinito\u0308o\u0308taja ja sai Vene ajal korteri to\u0308o\u0308koha kaudu, seeto\u0303ttu olen mo\u0303nda aega elanud ka Riisiperes ja algklassides sealses koolis ka\u0308inud. Siis tulime Hiiumaale tagasi ja po\u0303hikooli lo\u0303petasin siin. Edasi la\u0308ksin linna (hiidlase jaoks on linn Tallinn \u2013 H. K.) tehnikumi ja ja\u0308ingi veidi u\u0308le 20 aastaks linna. Algul to\u0308o\u0308tasin erinevates ko\u0303rtsides, viimased seitse aastat aga olin palgal kalastustarvetega kauplevas ettevo\u0303ttes Salmo."}, {"text_idx": "#000024", "text": "Ta\u0308na sa na\u0308gid ju ise, kuidas Hiiumaal raha teenimine ka\u0308ib. Loomulikult on linnas kordades lihtsam raha teenida. Hiiumaal elluja\u0308a\u0308miseks tuleb mune hoida mitmes korvis."}, {"text_idx": "#000025", "text": "See mis lo\u0303puks paati ja\u0308i."}, {"text_idx": "#000026", "text": "Millega sulle ta\u0308na Hiiumaal leiva lauale toob?"}, {"text_idx": "#000027", "text": "U\u0308ks asi, mis va\u0308ikese vorstitu\u0308ki leival hoiab, on kalastustarvete pood. Vanas kohas, Ka\u0308rdla turuplatsil, olin 11 aastat, ta\u0308navu su\u0308gisel kolisin Ka\u0308rdla sadamasse, Yacht Service\u2019i ja S\u030campanjabaar Korgiga samasse hoonesse. Tegin uue kaupluse hetkel n-o\u0308 jo\u0303uga lahti, sest osa mo\u0308o\u0308blit on veel tulemata. Kui hooaeg la\u0308bi, on uue poega hea rahulik alustada."}, {"text_idx": "#000028", "text": "Minu kalastustarvete poodi peaks inimene tulema seepa\u0308rast, et minu juures on ko\u0303ige rohkem harrastuskalastajale mo\u0303eldud kaupa ning nipet-na\u0308pet ka paadimeestele. Landivalikus on toimivad mudelid ko\u0303igi Hiiumaa kalade, s.t haugi, ahvena, sa\u0308ina, tuulehaugi ja meriforelli jaoks, samuti on olemas ultralight-varustus, ts\u030ceburas\u030ckad ja muu moodne ta\u0308napa\u0308evane kraam. Stendist leiab erinevaid spinningu- ja o\u0303ngeritvu. Hindade poolest olen orienteeritud rohkem odavamale keskklassile, aga kui juhtub, et keegi tahab osta na\u0308iteks Gary Loomise tippklassi spinninguritva, toon tellimise peale ko\u0303ik asjad kohale. Na\u0308ita hiidlasele raha, ku\u0308ll ta liigutama hakkab!"}, {"text_idx": "#000029", "text": "Mo\u0303rd on kontrollitud. Nu\u0308u\u0308d algab ahvenate suitsutamine."}, {"text_idx": "#000030", "text": "Enamikel kalastajatel, kes Hiiumaale na\u0308iteks kevadel sa\u0308inast pu\u0308u\u0308dma tulevad, on ko\u0303ik vajaminev kaasas. Vo\u0303ib-olla ja\u0308i ussikarp maha, siis tulevad ja ostavad selle minu ka\u0308est. Aga vajadusel panen kogu o\u0303nge-, spinningu- vo\u0303i lestatonkakomplekti kokku ja seda vo\u0303imalust kasutatakse meeleldi. Tegelikult ma to\u0308o\u0308tan ha\u0308sti palju kohalike inimeste ja suvehiidlastega. Minu ka\u0308est saab na\u0308iteks teada, kus ja milline kala parasjagu vo\u0303tab ja mida ta vo\u0303tab \u2013 tihti on see argumendiks, miks just minu poodi tullakse. Kalastustarvete mu\u0308u\u0308ja on ju nende kaladega, mis juba kinni pu\u0308u\u0308tud, va\u0308ga ta\u0308pselt kursis! Pa\u0308ris ka\u0308ttpidi ma kedagi kivi taha, kust kala saadi, siiski ei vii ehk kalagiiditeenust ma ei paku."}, {"text_idx": "#000031", "text": "Minu kalastustarvete kauplus on avatud kevadest, kui sa\u0308rg ja sa\u0308inas liikuma hakkavad, kuni su\u0308giseni, kui lesta- ja merikamehed hooaja lo\u0303petavad. Talvel on pood suletud."}, {"text_idx": "#000032", "text": "Taido oma vastavatud kaupluses Ka\u0308rdla jahisadamas."}, {"text_idx": "#000033", "text": "U\u0308ks minu tegevustest on ka kutseline kalapu\u0308u\u0308k. O\u0303nneks said kunagi vo\u0303rgu- ja mo\u0303rrapu\u0308u\u0308gi load a\u0308ra ostetud, kui ta\u0308na peaks nullist alustama, oleks see investeering niivo\u0303rd suur, et merele ilmselt ei pa\u0308a\u0308sekski. Inimesed ha\u0308daldavad tihti, et kala on kallis, aga vo\u0303ta ja tee see investeering a\u0308ra \u2013 mo\u0303rra- ja vo\u0303rguload suurusja\u0308rgus 20 000 eurot, paat umbes 10 000 eurot, lisaks korralik survepesur, turvavarustus, kastid, ku\u0308lmikud jne. Ja siis pole sa veel u\u0308htegi kala saanud! Paradoks seisneb veel selles, et suvel, kui Hiiumaal on turistid, pole kala, mida pu\u0308u\u0308da ja mu\u0308u\u0308a, aga muul ajal, kui kala on, pole ja\u0308lle turiste, kellele mu\u0308u\u0308a."}, {"text_idx": "#000034", "text": "Minu va\u0308ljapu\u0308u\u0308gid pole suured, misto\u0303ttu pean ma selleks, et midagi teenida, oma kala ka ise va\u0308a\u0308rindama. Suvel mu\u0308u\u0308n suitsutatud ja vinnutatud kala turistidele, su\u0308gisel aga, kui turiste enam pole, tuleb ise inimeste juurde minna, sellega hoiab ka naha sooja. Minu kalatoodete edu pant on see, et kogu tooraine, mida ma kasutan, on va\u0308ga va\u0308rske. Kui ma seda ise pu\u0308u\u0308dnud pole, ostan otse sadamast teiste kalurite ka\u0308est. Kui sa hea tooraine tuksi keerad, pead ikka pa\u0308ris rumal olema! Vo\u0303tame na\u0308iteks suitsukilu \u2013 see on pea ainus kala, mida ma ta\u0308na veel ise so\u0308o\u0308n. Suitsukilu on minu meelest superhea ainult siis, kui ta otse traali pealt suitsuahju ra\u0308ndab. Minu proua, kes on hariduselt kokk, teeb vahel ka kilurulle. Samuti ku\u0308lmsuitsutame lo\u0303het, selline pereva\u0308rk. Purkidesse me kala veel ei tee, aga see on u\u0308ks tulevikuperspektiive. Eesti rahvas so\u0308o\u0308b ju kala meelsasti ja Hiiumaa kalad on va\u0308ga head."}, {"text_idx": "#000035", "text": "Kuigi ma kunagi vandusin, et ma enam iial ko\u0303rtsi to\u0308o\u0308le ei la\u0308he, olen viimased suved Vetsi tallis jo\u0303udumo\u0308o\u0308da to\u0308o\u0308l olnud. Samuti pidasime kahasse kohvikut hiiu na\u0308itleja Margus Tabori suvistel etendustel. Mingeid koduloomi ma ei pea ja po\u0303llumajandusega kah ei tegele. Samas ma olen Hiiumaal paigal olnud ainult neli aastat, ku\u0308ll ma jo\u0303uan veel selle ko\u0303igega tegeleda."}, {"text_idx": "#000036", "text": "Kas sinu arvates ka\u0308ib Hiiumaal liiga palju turiste? Vo\u0303i pigem liiga va\u0308he?"}, {"text_idx": "#000037", "text": "Hiiumaa turismisuvi kestab kaheksa na\u0308dalat. Sel aastal kestis veelgi va\u0308hem, sest saarlased ei oska praamiga so\u0303ita. Turistid aga ta\u0308hendavad raha ja meie, hiidlased, elatume sellest. See kaheksa na\u0308dalat on veel okei, kannatame a\u0308ra. Tegelikult soovitan ma inimestel Hiiumaale tulla ka augusti lo\u0303pus ja septembris. Siin on su\u0308gisel kaua soe, septembris kannatab veel isegi ujuma minna. Reaalsus on aga selline, et septembris Hiiumaal enam u\u0308htegi turisti pole. Juulis seevastu ka\u0308ib igal RMK platsil ja iga po\u0303o\u0303sa taga disko, rahvast on palju ja see tu\u0308u\u0308tab a\u0308ra. Sel ajal vaatad toidupoes kah ainult seina poole, sest u\u0308htegi inimest na\u0308ha ei taha."}, {"text_idx": "#000038", "text": "Muul ajal aga on nii, et la\u0308hed o\u0303htul kell seitse Selverisse, uksed la\u0308hevad tzzzz lahti ja vastu vaatab inimtu\u0308hi pood. Mu\u0308u\u0308ja heidab sulle arusaamatu pilgu, et miks sa siia nii hilja tulid. Nagu mo\u0303nes o\u0303udusfilmis."}, {"text_idx": "#000039", "text": "Nimeta kolm asja, mille pa\u0308rast turist vo\u0303iks Hiiumaale tulla ka n-o\u0308 va\u0308ljaspool hooaega?"}, {"text_idx": "#000040", "text": "Kevadel maikuus, kui loodus ta\u0308rkab, on siin ko\u0303ik va\u0308rske ja roheline. Su\u0308gisel enne sopaaega on ko\u0303ik va\u0308ga vaikne, linnud ei karju ja turiste on minimaalselt. Su\u0308gisel vo\u0303iks vabalt tulla siia oma suve pikendama \u2013 Vananaistesuve raames korraldatakse Hiiumaal hulk vahvaid u\u0308ritusi ja see on va\u0308ga ta\u0308nuva\u0308a\u0308rt ettevo\u0303tmine. Kolmandaks, ko\u0303ik korilased ja kalamehed on va\u0308ljaspool turismihooaega Hiiumaal o\u0303nneseened! Praamiha\u0308da ei tasu to\u0303ena vo\u0303tta \u2013 kuigi piletid on eelmu\u0308u\u0308gist pikalt va\u0308lja mu\u0308u\u0308dud, so\u0303idavad praamid tegelikult pooltu\u0308hjalt."}, {"text_idx": "#000041", "text": "Talikalamees ma ei ole ja kuna talvise harrastuspu\u0308u\u0308giga keegi Hiiumaal suurt ka ei tegele, on kauplus sel ajal kinni. Talvel ma ka\u0308in palgato\u0308o\u0308l, mo\u0308o\u0308dunud aastal na\u0308iteks aitasin u\u0308hel metsaettevo\u0303tjal palke tollida. To\u0308o\u0308 on to\u0308o\u0308, vahet pole, millega sa leiva lauale tood."}, {"text_idx": "#000042", "text": "Kumb sulle rohkem meeldib \u2013 Hiiumaa suvi vo\u0303i talv?"}, {"text_idx": "#000043", "text": "Tegelikult meeldivad mulle ko\u0303ige rohkem hoopis kevad ja su\u0308gis ehk see aeg, kui hooaeg kas pole veel alanud vo\u0303i on juba lo\u0303ppenud. Praegune aeg (2021. aasta september \u2013 H. K.) ongi ko\u0303ige mo\u0303nusam, siis ma olen iseenda peremees. La\u0308hen merele ja naudin. Hea ilmaga la\u0308hevad ko\u0303ik ro\u0303o\u0303msal meelel merele, aga mine kehva ilmaga! Ko\u0303ige ilusam aeg on praegu!"}, {"text_idx": "#000046", "text": "\u2022 Ka\u0308rdla sadamas asuvast kalastustarvete poest osta kalastamisvarustuse vo\u0303i selle, mis varustusest puudu on;"}, {"text_idx": "#000047", "text": "\u2022 informatsiooni, kus kala viimati vo\u0303ttis ja millega pu\u0308u\u0308ti;"}, {"text_idx": "#000048", "text": "\u2022 osta u\u0308limaitsvat hiiumaist suitsu- ja vinnutatud kala. Alati vo\u0303ib ku\u0308sida vo\u0303ib ka muude kalatoodete kohta."}, {"text_idx": "#000049", "text": "Taido Elmiga saab u\u0308hendust telefonil 56 239 997 vo\u0303i leiab mehe hea o\u0303nne korral Ka\u0308rdla jahisadamast Hiiu Viikingi kalastustarvete poest. Nii kalastustarvete kauplus (Hiiu Viiking) kui Taido kalatooted (Kubja kalako\u0308o\u0308k) on leitavad ka Facebookist."}, {"text_idx": "#000050", "text": "Ju\u0308ri Nurk: kalakaitsjate su\u0308da on o\u0303igel kohal"}, {"text_idx": "#000051", "text": "Jaan Grents: vo\u0303istlused aitavad kalamehena areneda"}, {"text_idx": "#000053", "text": "Gerli Albert eelistab kalal kuulata vaikust"}, {"text_idx": "#000054", "text": "Va\u0308hiuurija Margo Hurt pelgab enim vo\u0303o\u0303rva\u0308hke"}, {"text_idx": "#000055", "text": "Valmar Evert: eduka pu\u0308u\u0308gi u\u0308ks po\u0303hialuseid on eelto\u0308o\u0308!"}]